techiaith/cofnodycynulliad_en-cy huggingface dataset:
English: Thank you, Presiding Officer. The establishment of the parliamentary review into the long-term future of health and social care in Wales was a key commitment in 'Taking Wales Forward'. I announced the setting up of an independent panel of experts in November 2016, and today sees the publication of its interim report. The review will conclude this December, with the publication of a final report.
Welsh: Diolch i chi, Llywydd. Mae sefydlu'r adolygiad seneddol o ddyfodol hirdymor iechyd a gofal cymdeithasol yng Nghymru yn ymrwymiad allweddol yn 'Symud Cymru Ymlaen'. Cyhoeddais y bydd panel annibynnol o arbenigwyr yn cael ei sefydlu ym mis Tachwedd 2016, a heddiw mae'r adroddiad interim yn cael ei gyhoeddi. Bydd yr adolygiad yn dod i ben ym mis Rhagfyr eleni, wrth i adroddiad terfynol gael ei gyhoeddi.
English: Can I thank the Cabinet Secretary for his statement and thank Dr Ruth Hussey for her hard work - her and her team - so far? Would the Cabinet Secretary agree, however, that some matters need urgent action now? We've heard some of them from Rhun and others, but, in particular, the recruitment and retention of junior medical staff in our hospitals. Now, once qualified, you stop being a medical student and you end up being a junior hospital doctor - everybody's a junior hospital doctor, in other words - before you carry on further training to become a consultant surgeon, a GP, a consultant physician, or whatever. So, that's where our doctor pool comes from. But our junior doctors are feeling unloved at the moment, and their tremendous commitment to their vocation is going unrecognised by managers in hospitals at all levels, as they cope with huge workloads, rota gaps, high-risk life-and-death decisions, and having to battle for time off for study leave and exams and even time off to get married. Now, it wasn't like that in my day as a junior hospital doctor, admittedly some time ago now. But, Cabinet Secretary, how do we address these matters today?
Welsh: A gaf i ddiolch i Ysgrifennydd y Cabinet am ei ddatganiad a diolch i Dr Ruth Hussey am ei gwaith caled - hi a'i thîm - hyd yn hyn? A fyddai Ysgrifennydd y Cabinet yn cytuno, fodd bynnag, bod angen gweithredu ar frys ar rai materion yn awr? Rydym wedi clywed rhai ohonynt gan Rhun ac eraill, ond, yn benodol, recriwtio a chadw staff meddygol iau yn ein hysbytai. Nawr, ar ôl cymhwyso, byddwch yn peidio â bod yn fyfyriwr meddygol ac rydych chi'n mynd yn feddyg iau mewn ysbyty - bydd pawb yn feddyg iau mewn ysbyty, mewn geiriau eraill - cyn i chi barhau â hyfforddiant pellach i fod yn llawfeddyg ymgynghorol, meddyg teulu, meddyg ymgynghorol, neu beth bynnag. Felly, daw ein cronfa o feddygon o hynny. Ond mae ein meddygon iau o'r farn nad oes neb yn poeni amdanynt ar hyn o bryd, ac nid yw eu hymrwymiad aruthrol i'w galwedigaeth yn cael ei gydnabod gan reolwyr mewn ysbytai ar bob lefel, wrth iddynt ymdopi â llwythi gwaith enfawr, bylchau yn y rota, penderfyniadau risg uchel sy'n gallu golygu bod rhywun yn byw neu'n marw, ac yn gorfod brwydro am amser i ffwrdd i astudio a sefyll arholiadau a hyd yn oed amser i ffwrdd i briodi. Nawr, nid dyna oedd y sefyllfa yn fy nghyfnod i fel meddyg iau mewn ysbyty, a oedd beth amser yn ôl erbyn hyn, mae'n rhaid i mi gyfaddef. Ond, Ysgrifennydd y Cabinet, sut ydym ni'n mynd i'r afael â'r materion hyn heddiw?
English: Just finally, on my question, there was a report this week that 32 per cent of long-term carers had not had a day off in five years. Is this something that also should be addressed?
Welsh: Dim ond i gloi, o ran fy nghwestiwn i, roedd adroddiad yr wythnos hon nad oedd 32 y cant o ofalwyr hirdymor wedi cael diwrnod i ffwrdd ers pum mlynedd. A yw hyn yn rhywbeth y dylid hefyd rhoi sylw iddo?
English: The next item on our agenda this afternoon is a statement by the Minister for Lifelong Learning and Welsh Language on the Welsh language strategy. I call on Alun Davies as Minister to make that statement. Alun Davies.
Welsh: Yr eitem nesaf ar ein hagenda y prynhawn yma yw datganiad gan Gweinidog y Gymraeg ac Addysg Gydol Oes ynglŷn â strategaeth y Gymraeg. Galwaf ar Alun Davies y Gweinidog i wneud y datganiad hwnnw. Alun Davies.
English: Thank you very much, Deputy Presiding Officer. The Welsh Government's vision is to reach 1 million Welsh speakers by 2050: a clear vision that brings us together as a nation, and that is what drives this new strategy. The Welsh language is an important part of who we are, whether we speak the language or not, and we need to be proud of our bilingualism. But the time is right to take the next step in our journey as a bilingual nation. If we want to realise our vision, and reach a million, we need to take action and lay the foundations now. There are challenges ahead, but I have no doubt that we can approach them in the knowledge that a firm foundation is already in place.
Welsh: Diolch yn fawr, Dirprwy Lywydd. Gweledigaeth y Llywodraeth yw cyrraedd miliwn o siaradwyr Cymraeg erbyn 2050: gweledigaeth glir i'n huno ni fel cenedl, a dyna beth sy'n gyrru'r strategaeth newydd. Mae'r Gymraeg yn rhan bwysig o bwy ydym ni - p'un ai ydym ni'n siarad Cymraeg ai peidio. Mae angen i ni fod yn falch o'n dwyieithrwydd, ac mae'n amser i ni gymryd y camau nesaf ar ein taith fel cenedl ddwyieithog. Os ydym ni am weld y weledigaeth yma, a chyrraedd miliwn, mae'n rhaid i ni gymryd y camau cyntaf ar ein taith nawr. Mae heriau o'n blaenau ni, ond heb os gallwn eu hwynebu gan wybod bod sail gadarn eisoes i'r gwaith.
English: We are out of time on this item, but, if I can get some very brief questions, and brief responses, I will extend the session slightly because of its importance. Dai Lloyd.
Welsh: Rŷm ni allan o amser ar yr eitem yma, ond, os caf i gwestiynau byr a bachog, ac atebion byr hefyd, fe wnaf i ymestyn y sesiwn rhyw gymaint oherwydd ei phwysigrwydd hi. Dai Lloyd.
English: Thank you, Llywydd. May I thank the Minister for his statement, and congratulate him on his vision? I just wanted to focus on one point in terms of the promotion of the Welsh language as part of this strategy - promoting the language and promoting information about Wales to those who may be new to the concept. You say that, as well as emphasising that the Welsh language is an important inheritance to the 3 million Welsh population, whether they speak it or not, as you say - . But bearing in mind, going back to the seventh century, before everyone else came here, that the indigenous language of the British isles was Old Welsh, it's an inheritance not just for the people of Wales, but for everyone in England and in parts of Scotland, from Edinburgh down. So, in addition to the need to promote the Welsh language and information about Wales within Wales, may I also emphasise the importance of taking that information about our history as a nation and our language over the border, too? Thank you.
Welsh: Diolch yn fawr, Llywydd. A allaf i ddiolch i'r Gweinidog am ei ddatganiad, a hefyd ei longyfarch am ei weledigaeth? Roeddwn i eisiau dim ond canolbwyntio ar un pwynt yn nhermau hyrwyddo'r iaith Gymraeg yn gyffredinol fel rhan o'r strategaeth yma - hyrwyddo a hyrwyddo gwybodaeth am Gymru i bobl sydd efallai yn newydd i'r syniad yna. Felly, rydych chi'n dweud yn ogystal â phwysleisio bod yr iaith Gymraeg yn etifeddiaeth werthfawr i'r 3 miliwn o boblogaeth Cymru, pa un ai a ydyn nhw'n siarad yr iaith ai peidio, fel yr ydych chi'n ei ddweud - . Ond gan gofio, gan fynd yn ôl mewn hanes i'r seithfed ganrif, cyn i bawb arall fod yma, mai iaith frodorol wreiddiol ynys Prydain oedd yr Hen Gymraeg, mae'n etifeddiaeth nid jest i bobl Cymru, ond i bawb yn Lloegr hefyd ac yn rhannau o'r Alban o Gaeredin i lawr. Felly, yn gyffredinol, yn ogystal â'r angen i hyrwyddo'r Gymraeg a gwybodaeth am Gymru y tu mewn i Gymru, a allaf bwysleisio hefyd bwysigrwydd mynd â'r wybodaeth am ein hanes ni, fel cenedl ac iaith, efallai dros y ffin hefyd? Diolch yn fawr.
English: I agree with you, Dai, and I wanted to make that exact same point in my oral statement, when I was talking about the Welsh language as a British language, and our Welsh experience as a British experience. It's vitally important that we don't just reach out over the border, but that we understand each other as people of Britain. I think that's something that's vital and something that we'll continue to emphasise.
Welsh: Rwy'n cytuno â chi, Dai, ac roeddwn i eisiau gwneud 'exactly' y pwynt hwnnw yn fy natganiad llafar i, pan oeddwn i'n sôn amboutu'r iaith Gymraeg fel iaith Brydeinig, a'n profiad Cymraeg fel profiad Prydeinig. Mae'n hynod bwysig ein bod ni nid yn unig yn estyn mas y tu hwnt i'n ffiniau, ond ein bod ni i gyd yn cyd-ddeall ein gilydd fel Prydeinwyr, ac rwy'n credu bod hynny'n rhywbeth hollbwysig a rhywbeth mi fyddem ni'n parhau i'w bwysleisio.
English: Well, here we are starting out on our journey with the first piece of the map in our hands. I appreciate the Minister's tone in talking about the language as a means of uniting our communities, and that we need a national effort, not just Government policy, in order to deliver that. You've emphasised in your responses how inherently important the early years are in creating Welsh speakers and Welsh pupils, and enhancing demand for Welsh-medium education. In the Welsh language committee, we had evidence from Mudiad Meithrin that we need to create over 600 'cylchoedd meithrin' over this period to meet the demand for early years Welsh-medium education. In the Government strategy, it mentions 150, so can you explain that disparity, first of all? And then, generally speaking, we are very fortunate that you are also the Minister responsible for the Valleys taskforce. Can you just explain how the Welsh language strategy will impact upon those discussions?
Welsh: Wel, dyma ni yn cychwyn ar ein siwrnai gyda'r darn cyntaf o'r map yn ein dwylo ni. Rwy'n gwerthfawrogi tôn y Gweinidog yn sôn am yr iaith fel ffordd o uno ein cymunedau a'n diwylliannau, a hefyd fod angen ymdrech genedlaethol, nid jest polisi Llywodraeth, er mwyn llwyddo i wneud hynny. Rŷch chi wedi pwysleisio yn yr atebion pa mor gynhenid bwysig yw'r blynyddoedd cynnar o ran creu siaradwyr Cymraeg a chreu disgyblion Cymraeg yn galw am addysg Gymraeg. Yn y pwyllgor - pwyllgor yr iaith Gymraeg - cawsom ni dystiolaeth wrth Fudiad Meithrin fod angen creu dros 600 o gylchoedd meithrin dros y cyfnod er mwyn diwallu'r galw am addysg blynyddoedd cynnar yn y Gymraeg. Ac, yn y strategaeth, mae'r Llywodraeth yn sôn am 150. A allwch chi esbonio'r gwahaniaeth yn y weledigaeth rhwng y ddau safbwynt hynny yn gyntaf? Yn fras, yn ail, rŷm ni'n ffodus iawn eich bod chi hefyd yn Weinidog sy'n gyfrifol am weithlu'r Cymoedd. A allwch chi esbonio sut mae'r strategaeth Gymraeg yn effeithio ar y trafodaethau hynny?
English: Finally, Adam Price.
Welsh: Ac, yn olaf, Adam Price.
English: The strategy does emphasise the regional dimension in terms of economic development, and it's important to the traditional Welsh-speaking heartlands because of economic and demographic similarities. But, again, the Welsh Government is suggesting a map of economic regions that places those Welsh-speaking areas in with majority non-Welsh-speaking areas. Is the Government in favour of the creation of an economic region for Welsh-speaking west Wales so that we can deliver the potential that exists, as highlighted in the strategy?
Welsh: Mae'r strategaeth yn pwysleisio'r dimensiwn rhanbarthol o ran datblygiad economaidd a'i bwysigrwydd yn arbennig i'r bröydd Cymraeg traddodiadol, oherwydd eu tebygrwydd yn economaidd ac o ran y ddemograffeg. Eto, ar hyn o bryd mae Llywodraeth Cymru yn awgrymu map o'r rhanbarthau economaidd sy'n rhoi'r ardaloedd Cymraeg yna mewn gydag ardaloedd mwyafrifol Saesneg eu hiaith. A ydy'r Llywodraeth o blaid creu rhanbarth economaidd i'r gorllewin Cymraeg fel ein bod ni'n gallu gwireddu ar y potensial sydd yna fel sy'n cael ei amlygu yn y strategaeth?
English: I think that we do have to invest in the economy of areas where the Welsh language is the community language, but what I don't want to do is create a Gaeltacht, as it were - create a community or region where it is established that that is the area where it's spoken. As I mentioned in response to the Member for Neath with regard to promoting the Welsh language in the Valleys, we need to ensure that the Welsh language belongs to all communities in our nation. I do acknowledge that we do have to invest, and I said in response to Sian Gwenllian that we do have to ensure that the Government is responsible to the communities where Welsh is the community language, and to ensure the economic future of those communities. That's something I'm working on with the Cabinet Secretary for the economy, and, when he makes his statement on the regional economic policy, there will be an integral part for the Welsh language.
Welsh: Rydw i'n credu bod yn rhaid i ni fuddsoddi yn economi'r ardaloedd lle mae Cymraeg yn iaith gymunedol, ond beth nad ydw i eisiau ei wneud yw creu Gaeltacht, fel petai - creu cymuned neu ranbarth lle rydym yn creu'r Gymraeg fel, 'Dyna le mae'r Gymraeg yn cael ei siarad'. Rydw i newydd ateb Aelod Castell Nedd amboutu'r pwysigrwydd o hybu'r Gymraeg yn y Cymoedd hefyd. Mae'n rhaid i ni sicrhau bod y Gymraeg yn perthyn i bob un gymuned, lle bynnag yr ydym ni yn ein gwlad ni. Rydw i'n cydnabod bod yn rhaid i ni fuddsoddi, a dywedais i wrth ateb Sian Gwenllian fod yn rhaid i ni sicrhau bod gan y Llywodraeth gyfrifoldeb i'r cymunedau lle mae'r Gymraeg yn iaith gymunedol, a sicrhau dyfodol economaidd i'r cymunedau felly. Mae hynny'n rhywbeth yr ydw i'n gweithio arno fe gydag Ysgrifennydd yr economi, a phan fydd Ysgrifennydd yr economi yn gwneud ei ddatganiad amboutu'r polisi economaidd rhanbarthol, bydd lle i'r Gymraeg, yn integreiddieidig, fel rhan o hynny.
English: The next item is the statement by the same Minister, the Minister for Lifelong Learning and Welsh language - an update on the ministerial taskforce for the south Wales Valleys. Once again, I call on Alun Davies.
Welsh: Yr eitem nesaf yw datganiad gan yr un Gweinidog, Gweinidog y Gymraeg a Dysgu Gydol Oes, ar y wybodaeth ddiweddaraf am y tasglu gweinidogol ar gyfer Cymoedd y de. Unwaith eto, rydw i'n galw ar Alun Davies.
English: Thank you, Llywydd. I'm pleased that you have the opportunity to listen to me again, and I'm very pleased to have this opportunity to discuss the work of the ministerial taskforce for the south Wales Valleys. Members will be aware that we set up the taskforce a year ago to work with communities and local businesses across the south Wales Valleys to ensure that we can deliver lasting economic change in the region and create good-quality jobs closer to people's homes, improve skill levels, and bring prosperity to all in the Valleys.
Welsh: Diolch yn fawr, Llywydd. Rydw i'n falch eich bod chi'n cael y cyfle i wrando arnaf i unwaith eto. Rydw i'n falch iawn o gael y cyfle i drafod gwaith y tasglu gweinidogol ar gyfer Cymoedd y de. Mi fydd Aelodau yn ymwybodol ein bod ni wedi sefydlu'r tasglu blwyddyn yn ôl i weithio gyda chymunedau a busnesau ar draws Cymoedd y de i sicrhau ein bod ni'n gallu creu newid economaidd sydd yn para ar draws y rhanbarth i greu swyddi o ansawdd da sy'n agos at gartrefi pobl, gwella lefelau sgiliau, a chreu mwy o gyfoeth yn y Cymoedd.
English: Yes, you are, actually. [Laughter.]
Welsh: Ydych, mi ydych chi, a dweud y gwir. [Chwerthin.]
English: Even without my glasses I can see -
Welsh: Hyd yn oed heb fy sbectol gallaf weld -
English: Yes. [Laughter.] So, if you put your glasses on you can see how much my patience is being tested. So - .
Welsh: Ie. [Chwerthin.] Felly, os gwisgwch chi eich sbectol fe welwch chi gymaint yr ydych chi'n trethu fy amynedd. Felly - .
English: Can I just answer the final question on the Valleys park? I agree very much with what's been said about the potential of the commons and the tops of the Valleys, particularly. I've spoken many times with Rhianon Passmore about Cwmcarn scenic drive, I know that Dai Rees has spoken about the Afan valley at the same time and I've bored Dawn Bowden a number of times about the times I take my own children to Garwnant to enjoy the facilities there. The Valleys have a fantastic opportunity for us to enjoy the scenery and the landscape of the Valleys again, and to do that in a sustainable way. I hope that we will be able to use in the future programmes to sustain the commons, a Glastir sort of programme, that will enable us to work with landowners and others to support and sustain, not just biodiversity, but access to all of the landscapes of the Valleys, and to do that in a way, which, again, involves the whole of our communities.
Welsh: A gaf i ddim ond ateb y cwestiwn olaf ar barc y Cymoedd? Rwyf yn cytuno'n llwyr â'r hyn a ddywedwyd ynglŷn â photensial y tiroedd comin a chopaon y Cymoedd, yn arbennig. Rwyf wedi siarad sawl gwaith gyda Rhianon Passmore am daith olygfaol Cwmcarn, gwn fod Dai Rees wedi siarad am gwm Afan ar yr un pryd ac rwyf wedi diflasu Dawn Bowden lawer gwaith am yr adegau yr wyf yn mynd â fy mhlant fy hun i Garwnant i fwynhau'r cyfleusterau yno. Mae cyfleoedd gwych yn y Cymoedd i ni fwynhau golygfeydd a thirwedd y Cymoedd unwaith eto, ac i wneud hynny mewn ffordd gynaliadwy. Rwy'n gobeithio y gallwn ni gynnwys rhyw fath o raglen Glastir yn rhaglenni'r dyfodol i gynnal y tiroedd comin, a fydd yn ein galluogi i weithio gyda thirfeddianwyr ac eraill i gefnogi a chynnal, nid dim ond bioamrywiaeth, ond mynediad at bob un o dirweddau'r Cymoedd, ac i wneud hynny mewn ffordd, sydd, unwaith eto, yn cynnwys ein holl gymunedau.
English: I'm grateful to Leanne Wood for her few kind words. I get the impression that I've just watched a video being made. Can I say very, very gently to the leader of Plaid Cymru that she's the only Valleys Member here who hasn't met me to discuss this work in detail about how it affects their individual constituencies? A number of Members have come and spoken to me about these matters, and it is possible for all Members to continue these conversations about their individual constituencies on any other occasion. Can I say that the conversation that I had with people in Ferndale two weeks ago was very instructive? They were talking about how they saw their lives. I was talking to a group of young people about how they saw their lives and how they saw their futures, and what they wanted was politicians with answers and politicians who had a commitment to spend time talking with them and listening to what they had to say, and -
Welsh: Rwy'n ddiolchgar i Leanne Wood am ei hychydig eiriau caredig. Rwy'n cael yr argraff fy mod i newydd wylio fideo yn cael ei wneud. A gaf i ddweud yn dyner iawn, iawn wrth arweinydd Plaid Cymru mai hi yw'r unig Aelod yma sy'n cynrychioli'r Cymoedd sydd heb gwrdd â mi i drafod y gwaith hwn yn fanwl ynglŷn â sut y mae'n effeithio ar eu hetholaethau unigol? Mae nifer o Aelodau wedi dod ac wedi siarad â mi am y materion hyn, ac mae'n bosibl i bob Aelod barhau â'r sgyrsiau hyn am eu hetholaethau unigol ar unrhyw achlysur arall. A gaf i ddweud y bu'r sgwrs a gefais gyda phobl yng Nglynrhedynog bythefnos yn ôl yn addysgiadol iawn? Roedden nhw'n siarad ynglŷn â sut y maen nhw'n gweld eu bywydau. Roeddwn i'n siarad â grŵp o bobl ifanc ynghylch sut yr oedden nhw'n gweld eu bywydau a sut yr oedden nhw'n gweld eu dyfodol, a'r hyn oedd ei eisiau arnyn nhw oedd gwleidyddion gydag atebion a gwleidyddion a oedd ag ymrwymiad i dreulio amser yn siarad â nhw a gwrando ar yr hyn yr oedd ganddynt i'w ddweud, ac -
English: What about jobs?
Welsh: Beth am swyddi?
English: Thank you very much, Minister. We have overrun on this statement, so I intend to move on to the next statement.
Welsh: Diolch yn fawr iawn, Weinidog. Rydym ni wedi treulio mwy o amser na'r hyn a neilltuwyd ar gyfer y datganiad hwn, felly rwy'n bwriadu symud ymlaen at y datganiad nesaf.
English: This is a statement by the Minister for Skills and Science on employability. I call on that Minister, Julie James, to introduce the statement.
Welsh: Datganiad yw hwn gan y Gweinidog Sgiliau a Gwyddoniaeth ar gyflogadwyedd. Rwy'n galw ar y Gweinidog, Julie James, i gyflwyno'r datganiad.
English: Two brief questions, Minister. Firstly, obviously, the focus of the programme is on getting people into work. One of the challenges we face is improving terms and conditions and promotion and progression through the workforce when you're in work. What level of focus will the programme be able to give to supporting progression in that sense? Secondly, you indicate that you'll be providing advice to employers on recruitment and skills through Business Wales. Obviously, most of our companies are small businesses and you'll be aware of reservations that small businesses have about the extent to which Business Wales serves their needs, which I know the Cabinet Secretary's already working on. What reassurance can you give that that level of support will meet the particular needs of the small and medium-sized sector?
Welsh: Dau gwestiwn byr, Gweinidog. Yn gyntaf, yn amlwg, pwyslais y rhaglen yw cael pobl mewn gwaith. Un o'r heriau yr ydym yn eu hwynebu yw gwella telerau ac amodau a dyrchafiad a datblygu drwy'r gweithlu pan fyddwch mewn gwaith. Faint o bwyslais all y rhaglen ei roi ar gefnogi datblygu yn yr ystyr hwnnw? Yn ail, rydych yn mynegi y byddwch yn darparu cyngor i gyflogwyr ar recriwtio a sgiliau drwy Busnes Cymru. Yn amlwg, busnesau bach yw'r rhan fwyaf o'n cwmnïau, a byddwch yn ymwybodol o'r amheuon sydd gan fusnesau bach o ran y graddau y mae Busnes Cymru yn diwallu eu hanghenion nhw, a gwn fod Ysgrifennydd y Cabinet yn gweithio ar hynny eisoes. Pa sicrwydd y gallwch ei roi y bydd y lefel honno o gefnogaeth yn diwallu anghenion penodol y sector bach a chanolig?
English: Thank you very much, Minister. Before we move to the Stage 3 debate on the Trade Union (Wales) Bill I will suspend proceedings for 10 minutes. The bell will be rung five minutes before we reconvene, but I would urge Members to return to the Chamber promptly please. We stand adjourned for 10 minutes.
Welsh: Diolch yn fawr iawn, Gweinidog. Cyn i ni symud at y ddadl Cyfnod 3 ar y Mesur Undebau Llafur (Cymru) byddaf yn atal y cyfarfod am 10 munud. Bydd y gloch yn cael ei chanu bum munud cyn i ni ailymgynnull, ond byddwn yn cymell yr Aelodau i ddychwelyd i'r Siambr yn brydlon os gwelwch yn dda. Mae gohiriad o 10 munud.
English: That brings us to our Stage 3 proceedings on the Trade Union (Wales) Bill.
Welsh: Dyma ni felly yn cyrraedd Cyfnod 3 ar Fil yr Undebau Llafur (Cymru).
English: The first group of amendments relates to restriction on the deduction of union subscription from wages in the public sector. Amendment 1 is the lead amendment, and only amendment in this group, and I call on Janet Finch-Saunders to move the amendment and speak to the amendment - Janet Finch-Saunders.
Welsh: Mae'r grŵp cyntaf o welliannau ar gyfyngu ar ddidynnu taliadau tanysgrifio i undebau o gyflogau yn y sector cyhoeddus. Gwelliant 1 yw'r prif welliant, a'r unig welliant yn y grŵp hwn, ac rwy'n galw ar Janet Finch-Saunders i gynnig y gwelliant a siarad amdano - Janet Finch-Saunders.